Sawênèhing pamulangan anganggêp bilih sasêmbahan dhatêng surya tuwin lintang punika ingkang minôngka sorogipun sakathahing agami, dene pamulangan sanèsipun angakêni bilih pamundhi-pundhi dhatêng linggam (inggih punika gambar pajalêran kadamêl saking kajêng utawi sela), minôngka pasêmoning kakuwatanipun kodrat anggèning anak-anak sakawis. Punika ingkang dados tukipun agami.